

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL LIETUVOS NACIONALINĖS ŽUVININKYSTĖS 2025−2027 METŲ DUOMENŲ RINKIMO PROGRAMOS PATVIRTINIMO**

2025 m. vasario 10 d. Nr. 3D-55

Vilnius

Vadovaudamasis Lietuvos Respublikos žuvininkystės įstatymo 5 straipsnio 3 dalimi ir siekdamas įgyvendinti 2021 m. balandžio 27 d. Komisijos deleguotąjį sprendimą (ES) Nr. 2021/1167, kuriuo nustatoma Sąjungos daugiametė biologinių, aplinkos, techninių ir socialinių bei ekonominių duomenų rinkimo ir tvarkymo žvejybos ir akvakultūros sektoriuose nuo 2022 m. programa, 2021 m. balandžio 27 d. Komisijos įgyvendinimo sprendimą (ES) Nr. 2021/1168, kuriuo nustatomos daugiametės Sąjungos duomenų rinkimo ir tvarkymo žvejybos ir akvakultūros sektoriuose programos, privalomų mokslinių tyrimų jūroje sąrašas ir ribinės vertės, taikomi nuo 2022 m., ir 2024 m. gruodžio 17 d. Komisijos įgyvendinimo sprendimą Nr. C(2024) 9243, kuriuo patvirtinamas Lietuvos 2025–2027 m. žvejybos ir akvakultūros sektorių duomenų rinkimo planas,

t virtinu pridedamas:

1. Lietuvos nacionalinę žuvininkystės 2025–2027 metų duomenų rinkimo programą;

2. Lietuvos nacionalinės žuvininkystės 2025–2027 metų duomenų rinkimo programos įgyvendinimo 2025 metų išlaidų sąmatą.

Žemės ūkio ministras Ignas Hofmanas

PATVIRTINTA

Lietuvos Respublikos žemės ūkio ministro

2025 m. vasario 10 d. įsakymu Nr. 3D-55

**LIETUVOS nacionalinė žuvininkystės 2025–2027 METŲ DUOMENŲ RINKIMO PROGRAMA**

1. Lietuvos nacionalinę žuvininkystės 2025–2027 metų duomenų rinkimo programą (toliau – Programa) koordinuoja Žemės ūkio ministerija (toliau – Ministerija), o įgyvendina Žuvininkystės tarnyba prie Lietuvos Respublikos žemės ūkio ministerijos (toliau – Žuvininkystės tarnyba), VĮ Žemės ūkio duomenų centras (toliau – ŽŪDC) ir Klaipėdos universitetas (toliau – KU) (toliau kartu vadinami vykdytojais).

2. Programa parengta ir įgyvendinama vadovaujantis 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EB) Nr. 2847/93, (EB) Nr. 1627/94 ir (EB) Nr. 1966/2006, 2013 m. gruodžio 11 d. Europos Parlamento ir Tarybos reglamentu (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB, 2014 m. gegužės 15 d. Europos Parlamento ir Tarybos reglamentu (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas Nr. 1255/2011, 2017 m. gegužės 17 d. Europos Parlamento ir Tarybos reglamentu (ES) 2017/1004 dėl Sąjungos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo, kuriuo panaikinamas Tarybos reglamentas (EB) Nr. 199/2008 (toliau – Reglamentas (EB) Nr. 2017/1004), 2021 m. liepos 7 d. Europos Parlamento ir Tarybos reglamentu (ES) Nr.  2021/1139, kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas reglamentas 2017/1004, 2021 m. balandžio 27 d. Komisijos deleguotuoju sprendimu (ES) Nr. 2021/1167, kuriuo nustatoma Sąjungos daugiametė biologinių, aplinkos, techninių ir socialinių bei ekonominių duomenų rinkimo ir tvarkymo žvejybos ir akvakultūros sektoriuose nuo 2022 m. programa (toliau – Sprendimas (ES) 2021/1167), 2021 m. balandžio 27 d. Komisijos įgyvendinimo sprendimu (ES) Nr. 2021/1168, kuriuo nustatomos daugiametės Sąjungos duomenų rinkimo ir tvarkymo žvejybos ir akvakultūros sektoriuose programos, privalomų mokslinių tyrimų jūroje sąrašas ir ribinės vertės, taikomi nuo 2022 m. (toliau – Sprendimas (ES) 2021/1168), ir 2024 m. gruodžio 17 d. Komisijos įgyvendinimo sprendimu Nr. C(2024) 9243, kuriuo patvirtinamas Lietuvos 2025–2027 m. žvejybos ir akvakultūros sektorių duomenų rinkimo planas (toliau – Darbo planas). Regioniniu darbo planu pakeičiamos arba papildomos atitinkamos valstybės narės parengto nacionalinio Darbo plano dalys.

3. Programą sudaro šie duomenų rinkiniai:

3.1. biologiniai duomenys apie visus žuvų išteklius, sužvejotus arba sužvejotus kaip priegauda vykdant verslinę žvejybą ir, kai tinkama, mėgėjų žvejybą, Sąjungos ir ne Sąjungos vandenyse (įskaitant ungurius ir lašišas atitinkamuose vidaus vandenyse, taip pat kitas verslinei žvejybai aktualias diadrominių žuvų rūšis);

3.2. duomenys, kurių reikia siekiant įvertinti Sąjungos žuvininkystės poveikį jūrų ekosistemai Sąjungos ir ne Sąjungos vandenyse, įskaitant duomenis apie netikslinių žuvų rūšių, visų pirma pagal Sąjungos arba tarptautinę teisę saugomų žuvų rūšių, išteklių priegaudą, taip pat duomenis apie žuvininkystės poveikį jūrų buveinėms, įskaitant pažeidžiamus jūrų rajonus, ir duomenis apie žuvininkystės poveikį mitybos tinklams;

3.3. duomenys apie Sąjungos žvejybos laivų veiklą Sąjungos ir ne Sąjungos vandenyse, įskaitant duomenis apie Sąjungos laivyno žvejybos mastus, žvejybos pastangas ir pajėgumus;

3.4. su žuvininkyste susiję socialiniai ir ekonominiai duomenys, kurių reikia, kad būtų galima įvertinti Sąjungos žuvininkystės sektoriaus veiklos socialinius ir ekonominius rezultatus;

3.5. su jūrų akvakultūra susiję socialiniai ir ekonominiai bei tausumo duomenys, kurių reikia, kad būtų galima įvertinti Sąjungos akvakultūros sektoriaus veiklos socialinius ir ekonominius rezultatus ir tausumą, įskaitant šios veiklos poveikį aplinkai;

3.6. su žuvų perdirbimo sektoriumi susiję socialiniai ir ekonominiai duomenys, kurių reikia, kad būtų galima įvertinti šio sektoriaus veiklos socialinius ir ekonominius rezultatus.

4. Fiziniai ir juridiniai asmenys teikia vykdytojams duomenis, reikalingus Programai įgyvendinti, vadovaudamiesi Žuvininkystės duomenų teikimo taisyklėmis, patvirtintomis Lietuvos Respublikos žemės ūkio ministro 2010 m. rugpjūčio 4 d. įsakymu Nr. 3D-707 „Dėl Žuvininkystės duomenų teikimo taisyklių patvirtinimo“.

5. Programos 3.1 papunktyje nurodytus duomenis sudaro šie elementai:

5.1. Pagal Sprendimo (ES) 2021/1167 1 lentelėje išvardytas rūšis ir valdymo rajonus išteklių, kuriuos Lietuvos laivynas žvejoja Baltijos jūroje bei tolimuosiuose rajonuose ir kuriems taikomos ribos, apibrėžtos Sprendimo (ES) 2021/1168 II skyriuje, sąrašas pateikiamas lentelėje žemiau. Biologinius duomenis apie šiuos išteklius renka ir tvarko KU, išskyrus duomenis apie išteklius Žvejybos rytų vidurio Atlante komiteto regioninės žvejybos valdymo organizacijos (toliau – CECAF) bei Pietų Ramiojo vandenyno regioninės žvejybos valdymo organizacijos (toliau – SPRFMO) reguliuojamuose vandenyse. CECAF ir SPRFMO žuvų išteklių biologiniai duomenys renkami ir tvarkomi tarptautinių sutarčių pagrindu, duomenų rinkimą koordinuoja Nyderlandai (Wageningen universitetas).

|  |  |  |  |
| --- | --- | --- | --- |
| **Lietuviškas žuvų rūšies pavadinimas** | **Lotyniškas žuvų rūšies pavadinimas** | **Žvejybos rajonas** | **Tarptautinės jūrų tyrinėjimo tarybos (toliau – ICES) rajonas arba Regioninė žvejybos valdymo organizacija** |
| Europiniai upiniai unguriai | Anguilla anguilla | Baltijos jūra | ICES 22 - 32 |
| Atlantinės silkės  | Clupea harengus | Baltijos jūra | ICES 25 - 29, 32 |
| Atlantinės menkės  | Gadus morhua | Baltijos jūra | ICES 25 - 32 |
| Europinės upinės plekšnės  | Platichthys flesus | Baltijos jūra | ICES 22 - 32 |
| Lašišos  | Salmo salar | Baltijos jūra | ICES 22 - 31 |
| Šlakiai | Salmo trutta | Baltijos jūra | ICES 22 - 32 |
| Paprastieji sterkai | Sander lucioperca | Baltijos jūra | ICES 3D |
| Paprastieji otai | Scophthalmus maximus | Baltijos jūra | ICES 22 – 32  |
| Atlantiniai šprotai | Sprattus sprattus | Baltijos jūra | ICES 22 – 32 |
| Stinta europinė (1 pastaba) | Osmerus eperlanus | Baltijos jūra | ICES 3D |
| Perpelė (2 pastaba) | Alosa falax | Baltijos jūra  | ICES 3D |
| Šiaurinės krevetės  | Pandalus borealis | Šiaurės jūra ir Arkties vandenyno rytinė dalis | ICES I, II |
| Atlantinės menkės  | Gadus morhua | Šiaurės jūra ir Arkties vandenyno rytinė dalis | ICES I, II |
| Atlantinės silkės  | Clupea harengus | Šiaurės jūra ir Arkties vandenyno rytinė dalis | ICES I, II |
| Gelminiai ilgažiomeniai ešeriai  | Sebastes mentella | Šiaurės jūra ir Arkties vandenyno rytinė dalis | ICES I, II |
| Šiauriniai žydrieji merlangai | Micromesistius poutassou | Šiaurės rytų Atlantas | ICES 1-9; 12, 14 |
| Šiaurinės krevetės  | Pandalus borealis | Šiaurės rytų Atlantas | ICES 5, 14 |
| Sardinės  | Sardina pilchardus | Atlanto vandenynas | CECAF |
| Apvaliosios sardinelės  | Sardinella aurita | Atlanto vandenynas | CECAF |
| Madeirinės sardinelės | Sardinella maderensis | Atlanto vandenynas | CECAF |
| Skumbrės  | Scomber colea | Atlanto vandenynas | CECAF |
| Paprastosios stauridės  | Trachurus s.p.p. | Atlanto vandenynas | CECAF |
| Šiaurinės krevetės  | Pandalus borealis | Šiaurės vakarų Atlantas | NAFO |
| Peru stauridės  | Trachurus murphyi | Ramusis vandenynas | SPRFMO  |
| Japoninės skumbrės | Scomber japonicus | Ramusis vandenynas | NPFC |

1 pastaba. Sprendimo (ES) 2021/1167 1 lentelėje stintos europinės (lot. *Osmerus eperlanus*) nėra, bet šis žuvies išteklius įtrauktas į Darbo planą, kaip labai svarbi žuvis Lietuvos Baltijos jūros priekrantės žvejybos sektoriui, ir biologiniai duomenys renkami.

2 pastaba. Perpelės (lot. *Alosa falax*) biologinius duomenis numatyta rinkti, nes ši žuvis yra Sprendimo (ES) 2021/1167 2-os lentelės subjektas ir jos sugavimai Baltijos jūroje pastaraisiais metais padidėjo.

5.2. Verslinės žvejybos atveju (nepriklausomai nuo žvejybos vykdymo būdo), renkami duomenys apie Sprendimo (ES) 2021/1167 3 lentelėje išvardytų diadrominių rūšių žuvis – europinius upinius ungurius, paprastuosius šlakius ir atlantines lašišas, sužvejotas jų gyvenimo ciklo gėlo vandens etape. Duomenis renka ir tvarko KU:

5.2.1. su europiniais upiniais unguriais, paprastaisiais šlakiais ir atlantinėmis lašišomis susiję kintamieji, atrinkti Baltijos jūros lygmeniu (pvz., ilgio, svorio, brandos, vislumo pagal gyvenimo tarpsnį kintamieji ir kt.), remiantis galutinių naudotojų poreikiais;

5.2.2. metiniai atlantinių lašišų ir paprastųjų šlakių laimikio kiekiai;

5.2.3. metiniai europinių upinių ungurių laimikio kiekiai pagal jų gyvenimo ciklo etapą.

5.3. Mėgėjų žvejybos duomenys renkami apie išvardytas žuvų rūšis: europinius upinius ungurius, paprastuosius šlakius (ir gėlame vandenyje), atlantines lašišas, atlantines menkes. Duomenys apima laimikio kiekius, sužvejotus Baltijos jūros ICES 22–32 pakvadračiuose bei Lietuvos vidaus vandenyse. Duomenis renka ir tvarko Žuvininkystės tarnyba. Atsižvelgiant į galutinių naudotojų poreikius ir suderinus jūros regiono lygmeniu, biologinius duomenis apie mėgėjų žvejybos laimikį renka KU ir pateikia Žuvininkystės tarnybai.

5.4. Nesusiję su versline žvejyba duomenys apie atlantines lašišas ir paprastuosius šlakius turi apimti rituolių ir margiukių gausą ir į aukštupį įplaukiančių individų skaičių. Duomenis renka ir tvarko KU.

5.5. Nesusiję su versline žvejyba duomenys apie europinius upinius ungurius renkami iš Kuršių marių bei Lietuvos vidaus vandenų (KU – Kuršių marios ir pasirinktinai du ežerai, Žuvininkystės tarnyba – pasirinktinai 3 ežerai) ir turi apimti: naujų egzempliorių gausą, geltonųjų ungurių išteklių gausą ir migruojančių sidabrinių ungurių skaičių, svorį ir lyčių santykį, otolitus amžiaus analizei nustatyti. Duomenis renka KU ir Žuvininkystės tarnyba. Žuvininkystės tarnyba įgyvendinama ES lėšomis finansuojamus kitus projektus susijusius su UVP, kuriuose yra numatytas vandens telkinių įžuvinimas bei mokslinių tyrimų vykdymas, pasidalina turimais duomenimis pagal poreikį. Siekdama koordinuoti duomenų rinkimą ir teikimą, galutinius išanalizuotus duomenis suinteresuotoms šalims teikia Žuvininkystės tarnyba.

5.6. Nesusiję su versline žvejyba duomenys apie atlantines lašišas ir paprastuosius šlakius bus renkami 100 numatytų elektros žūklės tyrimų taškų Nemuno, Ventos, Akmenos-Dangės, Šventosios (B) ir Bartuvos upių baseinuose, o duomenys apie europinius upinius ungurius bus renkami Kuršių mariose bei Alaušo ežere (Alaušo upė) ir Kertuojo ežere (Kertuojos ištaka). Su ištekliais susijusių kintamųjų atranka, ėminių ėmimo dažnumas apibendrinami ir koordinuojami regioniniu lygmeniu, jei nėra regioninio koordinavimo – parengiamas nacionalinis ėminių ėmimo planas. Duomenis renka ir tvarko KU.

6. Programos 3.2 papunktyje nurodytus duomenis sudaro šie elementai:

6.1. Renkami duomenys apie visų Sąjungos teisės aktuose ir pagal tarptautinius susitarimus, įskaitant nurodytuosius Sprendimo (ES) 2021/1167 2 lentelėje, nustatytų saugomų rūšių jūrų paukščių, žinduolių, roplių ir žuvų ir kitų organizmų atsitiktinio sugavimo atvejus (nurodomas bent kiekvienos rūšies individų svoris ir (arba) skaičius, priklausomai nuo konkrečiai rūšiai taikomo vieneto). Tokie duomenys registruojami per mokslinio stebėjimo žvejybos laivuose reisus, mokslinių stebėtojų žvejybos laivuose ir vykdant Darbo plano 2.6 lentelėje išvardytus tyrimus. Tokius duomenis renka ir tvarko KU. Kai tai daro patys žvejai žvejybos žurnaluose ar kitomis tinkamomis priemonėmis, duomenis renka Žuvininkystės tarnyba ir perduoda KU. Visus 6.1 papunktyje paminėtus duomenis tvarko KU.

6.2. Duomenų apie žvejybos veiklos poveikį mitybos tinklams rinkimas apima skrandžio ėminių ėmimą ir analizę. Duomenis iš atlantinės menkės skrandžio analizės renka ir tvarko KU ir iki 2026 metų pabaigos parengia paprastųjų sterkų skrandžio ėminių ėmimo ir analizės metodologiją.

6.3. Genetiniais metodais, vykdant bandomuosius tyrimus, surinktus duomenis renka ir tvarko KU.

7. Programos 3.3 papunktyje nurodyti duomenys turi apimti Sprendimo (ES) 2021/1167 6 lentelėje nurodytus kintamuosius, jie renkami pagal Sprendimo (ES) 2016/1167 II skyriaus 3 dalies nuostatas. Šiuos duomenis renka ir tvarko Žuvininkystės tarnyba.

Įvairių sričių kintamųjų ataskaitiniai laikotarpiai, kintamųjų šaltiniai ir atsakingos institucijos:

| **Antraštė** | **Kintamasis** | **Ataskaitinis laikotarpis** | **Kintamųjų šaltinis** | **Institucija, atsakinga už kintamųjų rinkimą** |
| --- | --- | --- | --- | --- |
| Jūrų vandenys |
| Pajėgumas  | Laivų skaičius | Metai | Žuvininkystės duomenų informacinė sistema (toliau – ŽDIS) | Žuvininkystės tarnyba |
| GT, kW, laivo amžius | Metai | ŽDIS | Žuvininkystės tarnyba |
| Žvejybos pastangos  | Dienų jūroje skaičius | Mėnuo | Žvejybos žurnalai | Žuvininkystės tarnyba |
| Žvejybos valandų skaičius (neprivaloma) | Mėnuo | Žvejybos žurnalai | Žuvininkystės tarnyba |
| Žvejybos dienų skaičius | Mėnuo | Žvejybos žurnalai | Žuvininkystės tarnyba |
| kW x žvejybos dienų skaičius | Mėnuo | ŽDIS | Žuvininkystės tarnyba |
| GT x žvejybos dienų skaičius | Mėnuo | ŽDIS | Žuvininkystės tarnyba |
| Reisų skaičius | Mėnuo | ŽDIS | Žuvininkystės tarnyba |
| Žvejybos operacijų skaičius | Mėnuo | Žvejybos žurnalai | Žuvininkystės tarnyba |
| Tinklų ilgis (m) panardinimo trukmė (dienomis) | Mėnuo | Žvejybos žurnalai | Žuvininkystės tarnyba |
| Tinklų skaičius, ilgis | Mėnuo | Žvejybos žurnalai | Žuvininkystės tarnyba |
| Kabliukų skaičius, ūdų skaičius | Mėnuo | Žvejybos žurnalai | Žuvininkystės tarnyba |
| Bučių, gaudyklių skaičius | Mėnuo | Žvejybos žurnalai | Žuvininkystės tarnyba |
| Iškrovimas  | Bendroji iškrauto laimikio (kiekio) vertė ir verslinių rūšių žuvų vertė, Eur | Mėnuo | Pardavimo pažymos | Žuvininkystės tarnyba |
| Iškrauto kiekio bendras gyvasis svoris ir gyvasis svoris pagal žuvų rūšis (t) | Mėnuo | Iškrovimo deklaracijos | Žuvininkystės tarnyba |
| Verslinių rūšių žuvų vidutinės kainos (Eur/kg) | Kartą per mėnesį | Pardavimo pažymos | Žuvininkystės tarnyba |
|  |  |  |  |  |
| Vidaus vandenys (europiniai upiniai unguriai) |
|  |  |  |  |  |
| Pajėgumas  | Licencijų skaičius | Metai | ŽDIS | ŽT, KU |
| Pastangos | Žvejybos dienos | Metai | ŽDIS | ŽT, KU |

8. Programos 3.4 papunktyje nurodytus duomenis sudaro šie elementai:

8.1. ekonominiai žvejybos duomenys renkami pagal Sprendimo (ES) 2021/1167 7 lentelėje nurodytus kintamuosius. Ekonominiai duomenys renkami kasmet. Duomenis renka ir tvarko ŽT ir ŽŪDC. Prireikus ŽT duomenis perduoda ŽŪDC.

Ekonominių kintamųjų apie žvejybos sektorių šaltiniai ir atsakingos institucijos:

| **Kintamųjų grupė** | **Kintamasis** | **Kintamųjų šaltinis** | **Institucija, atsakinga už kintamųjų rinkimą** |
| --- | --- | --- | --- |
| Pajamos | Bendroji iškrauto laimikio (kiekio) vertė | Įmonių ataskaitos (DR-1) | ŽŪDC |
| Pajamos, gautos iš perleidžiamosios teisės į žvejybos galimybes jūrų vandenyse arba perleidžiamosios teisės naudoti verslinės žvejybos įrankius priekrantės žvejybai | Įmonių ataskaitos (DR-1) | ŽŪDC |
| Kitos pajamos | Įmonių ataskaitos (DR-1) | ŽŪDC |
| Darbo sąnaudos | Išlaidos personalui | Įmonių ataskaitos (DR-1) | ŽŪDC |
| Nemokamų darbų vertė | Įmonių ataskaitos (DR-1) | ŽŪDC |
| Energijos kaštai | Energijos kaštai | Įmonių ataskaitos (DR-1) | ŽŪDC |
| Remonto ir techninės priežiūros išlaidos | Remonto ir techninės priežiūros išlaidos | Įmonių ataskaitos (DR-1) | ŽŪDC |
| Kitos veiklos išlaidos | Kintamosios išlaidos | Įmonių ataskaitos (DR-1) | ŽŪDC |
| Pastoviosios išlaidos | Įmonių ataskaitos (DR-1) | ŽŪDC |
| Perleidžiamosios teisės į žvejybos galimybes jūrų vandenyse arba perleidžiamosios teisės naudoti verslinės žvejybos įrankius priekrantės žvejybai arba individualių žvejybos galimybių (kvotų) įsigijimo išlaidos | Įmonių ataskaitos (DR-1) | ŽŪDC |
| Subsidijos | Veiklos subsidijos | Įmonių ataskaitos (DR-1) | ŽŪDC |
| Subsidijos investicijoms | Įmonių ataskaitos (DR-1), Nacionalinė mokėjimo agentūra prie Žemės ūkio ministerijos (toliau – NMA) | ŽŪDC |
| Kapitalo išlaidos | Pagrindinio kapitalo vartojimas | Įmonių ataskaitos (DR-1) | ŽŪDC |
| Kapitalo vertė | Materialiojo kapitalo vertė | Įmonių ataskaitos (DR-1) | ŽŪDC |
| Kvotų ir kitų žvejybos teisių vertė | Įmonių ataskaitos (DR-1) | ŽŪDC |
| Investicijos | Investicijos į materialųjį turtą, grynosios | Įmonių ataskaitos (DR-1) | ŽŪDC |
| Finansinė būklė | Ilgalaikė ir (arba) trumpalaikė skola | Įmonių ataskaitos (DR-1) | ŽŪDC |
| Bendras turtas | Įmonių ataskaitos (DR-1) | ŽŪDC |
| Užimtumas | Dirbanti įgula | Įmonių ataskaitos (DR-1) | ŽŪDC |
| Neapmokama darbo jėga | Įmonių ataskaitos (DR-1) | ŽŪDC |
| Etato ekvivalentas | Įmonių ataskaitos (DR-1) | ŽŪDC |
| Bendras dirbtų valandų skaičius per metus | Įmonių ataskaitos (DR-1) | ŽŪDC |
| Laivynas | Laivų skaičius | ŽDIS | Žuvininkystės tarnyba |
| Vidutinis bendrasis laivų ilgis | ŽDIS | Žuvininkystės tarnyba |
| Visa laivo talpa | ŽDIS | Žuvininkystės tarnyba |
| Bendra laivo galia | ŽDIS | Žuvininkystės tarnyba |
| Vidutinis laivų amžius | ŽDIS | Žuvininkystės tarnyba |
| Žvejybos pastangos | Dienų jūroje skaičius | Žvejybos žurnalai | Žuvininkystės tarnyba |
| Sunaudotų degalų kiekis | Įmonių ataskaitos (DR-1) | ŽŪDC |
| Žvejybos įmonių ir (arba) vienetų skaičius | Žvejybos įmonių ir (arba) vienetų skaičius | ŽDIS | Žuvininkystės tarnyba |
| Produkcijos vertė pagal žuvų rūšis | Iškrauto kiekio vertė pagal žuvų rūšis | Pardavimo pažymos | Žuvininkystės tarnyba |
| Vidutinė kaina pagal žuvų rūšis | Pardavimo pažymos | Žuvininkystės tarnyba |

8.2. socialiniai žvejybos duomenys renkami pagal Sprendimo (ES) 2021/1261 9 lentelėje nurodytus kintamuosius. Socialiniai duomenys renkami kas trejus metus, pradedant 2017 metais. Duomenis renka ir tvarko ŽŪDC.

Įvairių socialinių žvejybos duomenų šaltiniai ir atsakingos institucijos:

|  |  |  |
| --- | --- | --- |
| **Kintamasis** | **Kintamųjų šaltinis** | **Institucija, atsakinga už kintamųjų rinkimą** |
| Užimtumas pagal lytį | Įmonių ataskaitos (DR-1) | ŽŪDC |
| Visos darbo dienos ekvivalentas pagal lytį | Skaičiuojamas pagal įmonių ataskaitos (DR-1) duomenis | ŽŪDC |
| Neapmokama darbo jėga pagal lytį | Įmonių ataskaitos (DR-1) | ŽŪDC |
| Užimtumas pagal amžių | Įmonių ataskaitos (DR-1) | ŽŪDC |
| Užimtumas pagal išsilavinimo lygį | Bandomosiomis studijomis gauti duomenys | ŽŪDC |
| Užimtumas pagal pilietybę | Bandomosiomis studijomis gauti duomenys | ŽŪDC |
| Užimtumas pagal užimtumo statusą | Įmonių ataskaitos (DR-1) | ŽŪDC |
|  |  |  |

9. Programos 3.5 papunktyje nurodyti duomenys nerenkami, Darbo plane šie duomenys neįtraukti.

10. Programos 3.6 papunktyje nurodyti ekonominiai ir socialiniai pramoninio perdirbimo sektoriaus duomenys renkami kasmet, renkami kintamieji, nurodyti Darbo plane. Šiuos duomenis renka ir tvarko ŽŪDC:

10.1. Ekonominių kintamųjų apie žuvų perdirbimo pramonės sektorių šaltiniai ir atsakingos institucijos:

|  |  |  |  |
| --- | --- | --- | --- |
| **Kintamųjų grupė** | **Kintamasis** | **Kintamųjų šaltinis** | **Institucija, atsakinga už kintamųjų rinkimą** |
| Pajamos | Apyvarta | Įmonių ataskaitos (ŽF-1) | ŽŪDC |
| Kitos pajamos | Įmonių ataskaitos (ŽF-1) | ŽŪDC |
| Išlaidos personalui | Išlaidos personalui | Įmonių ataskaitos (ŽF-1) | ŽŪDC |
| Nemokamų darbų vertė | Skaičiuojami pagal įmonių ataskaitos (ŽP-1) duomenis | ŽŪDC |
| Užmokestis išorės agentūros darbuotojams | Įmonių ataskaitos (ŽF-1) | ŽŪDC |
| Energijos išlaidos | Energijos išlaidos | Įmonių ataskaitos (ŽF-1) | ŽŪDC |
| Žaliavų sąnaudos | Žuvų ir kitų žaliavų pirkimas gamybai | Įmonių ataskaitos (ŽF-1) | ŽŪDC |
| Kitos veiklos išlaidos | Kitos veiklos išlaidos | Įmonių ataskaitos (ŽF-1) | ŽŪDC |
| Subsidijos | Veiklos subsidijos | Įmonių ataskaitos (ŽF-1) | ŽŪDC |
| Subsidijos investicijoms | Įmonių ataskaitos (ŽF-1), NMA | ŽŪDC |
| Kapitalo išlaidos | Pagrindinio kapitalo vartojimas | Įmonių ataskaitos (ŽF-1) | ŽŪDC |
| Kapitalo vertė | Visa turto vertė | Įmonių ataskaitos (ŽF-1) | ŽŪDC |
| Finansiniai rezultatai | Finansinės įplaukos | Įmonių ataskaitos (ŽF-1) | ŽŪDC |
| Finansinės išlaidos | Įmonių ataskaitos (ŽF-1) | ŽŪDC |
| Investicijos | Grynosios investicijos | Įmonių ataskaitos (ŽF-1) | ŽŪDC |
| Skola | Skola | Įmonių ataskaitos (ŽF-1) | ŽŪDC |
| Užimtumas | Įdarbintų asmenų skaičius | Įmonių ataskaitos (ŽP-1) | ŽŪDC |
| FTE | Skaičiuojami pagal įmonių ataskaitos (ŽP-1) duomenis | ŽŪDC |
| Neapmokama darbo jėga | Skaičiuojami pagal įmonių ataskaitos (ŽP-1) duomenis | ŽŪDC |
| Darbuotojų ir neapmokamų darbuotojų dirbtų valandų skaičius | Įmonių ataskaitos (ŽP-1) | ŽŪDC |
| Įmonių skaičius | Įmonių skaičius | Valstybinė maisto ir veterinarijos tarnyba | ŽŪDC |

 10.2. Socialinių kintamųjų apie žuvų perdirbimo pramonės sektorių šaltiniai ir atsakingos institucijos:

|  |  |  |
| --- | --- | --- |
| **Kintamųjų grupė** | **Kintamųjų šaltinis** | **Institucija, atsakinga už kintamųjų rinkimą** |
| Užimtumas pagal lytį | Įmonių ataskaitos (ŽP-1) | ŽŪDC |
| Užimtumas pagal amžių | Įmonių ataskaitos (ŽP-1) | ŽŪDC |
| Užimtumas pagal išsilavinimo lygį | Bandomosiomis studijomis gauti duomenys | ŽŪDC |
| Užimtumas pagal pilietybę | Bandomosiomis studijomis gauti duomenys | ŽŪDC |
|  Visos darbo dienos ekvivalentas pagal lytį | Skaičiuojami pagal įmonių ataskaitos (ŽP-1) duomenis | ŽŪDC |
| Neapmokama darbo jėga pagal lytį | Skaičiuojami pagal įmonių ataskaitos (ŽP-1) duomenis | ŽŪDC |
| Užimtumas pagal užimtumo statusą | Įmonių ataskaitos (ŽP-1) | ŽŪDC |

11. Jūroje atliekami moksliniai tyrimai vykdomi pagal Sprendimo (ES) 2021/1168 priedo I skyriaus mokslinių tyrimų jūroje sąrašą bei Darbo planą. Jūroje atliekamus mokslinius tyrimus vykdo KU (kaip alternatyva, galimas paslaugos pirkimas).

Tyrimų jūroje pavadinimai, žvejybos rajonai, laikotarpis bei tiriamos žuvų rūšys:

|  |  |  |  |  |
| --- | --- | --- | --- | --- |
| **Tyrimo pavadinimas** | **Santrumpa** | **Žvejybos rajonas** | **Laikotarpis** | **Pagrindinės tiriamos žuvų rūšys ir aplinkos parametrai** |
| Baltijos jūros tarptautinis tyrimas tralu | BITS Q1 | IIIb–d (Lietuvos išskirtinė ekonominė zona ir jos prieigos) | I ketvirtis (vasario 15–kovo 30 d.) | Menkės ir kitos dugninės žuvys, žuvų skrandžiai mitybai tirti, hidrologiniai parametrai, šiukšlių priegauda |
| BITS Q4 | IV ketvirtis (lapkričio 1–gruodžio 10 d.) |
| Baltijos jūros akustinis (rudeninis) tyrimas | BIAS | IIIb–d (Lietuvos išskirtinė ekonominė zona ir jos prieigos) | IV ketvirtis (rugsėjo–spalio mėn.) | Strimelės ir šprotai, hidrologiniai parametrai, kitų hidrobiontų priegauda |
| Akustinis šprotų tyrimas | SPRAS | IIIb–d (Lietuvos išskirtinė ekonominė zona ir jos prieigos) | II ketvirtis (balandžio–gegužės mėn.) | Šprotai ir strimelės, hidrologiniai parametrai, kitų hidrobiontų priegauda |
| Lietuvos Baltijos jūros priekrantės žuvų tyrimas | LT-CFS | IIID-26Lietuvos teritorinė jūra  | II–IV ketvirtis (kovo–lapkričio mėn.) | Baltijos priekrantėje gyvenančios žuvų rūšys, hidrologiniai parametrai, kitų hidrobiontų priegauda |
| Paukščių ir PETS rūšių priegaudos tyrimas  | LT-BYCS | IIID-26 Lietuvos teritorinė jūra  | 2026 m. IV ketvirtis–2027 m. II ketvirtis | Vandens paukščiai, jūrų žinduoliai ir kitos PETS rūšys |

12.Vykdytojai, atsakingi už Programos viešinimą:

12.1. Siekiant užtikrinti informacijos sklaidą, sukurtas viešasis tinklalapis / portalas, skirtas skelbti susistemintai žuvininkystės sektoriaus informacijai, susijusiai su Programa. Tinklalapio / portalo ir virtualios informacinės aplinkos, skirtos galutinių naudotojų atvirai prieigai prie žuvininkystės sektoriaus duomenų, techninę priežiūrą, tobulinimą ir plėtrą vykdo ŽŪDC. ŽŪDC įpareigotas atnaujinti, vystyti ir palaikyti tinklalapį kaip vieną iš pagrindinių šaltinių informacijai apie Programą. Ministerija, ŽT ir KU teikia ŽŪDC duomenis, reikalingus informacijos sklaidai viešajame tinklalapyje / portale užtikrinti.

12.2. Siekiant viešinti Programą organizuojami tam tikroms tikslinėms grupėms informacinio ir (arba) mokomojo pobūdžio renginiai, konferencijos, seminarai supažindinti su Programos raida ir vykdymu. Ministerija, ŽT, KU ir ŽŪDC suorganizuoja vieną informacinio ir (arba) mokomojo pobūdžio renginį per vienus kalendorinius metus.

12.3. Vykdomas viešinimas interneto portaluose publikuojant straipsnius / pranešimus, teikiant informaciją visuomenei ir formuojant objektyvią nuomonę apie Programą, jos tikslus, poveikį žuvininkystės sektoriui, taip pat siekiant užtikrinti veiksmingą komunikaciją su visuomene. Ministerija, ŽT, KU ir ŽŪDC publikuoja ne mažiau kaip po du straipsnius / pranešimus per vienus kalendorinius metus.

13. Ministerija kartu su KU 2025 m. rugsėjo 15–18 d. organizuoja Tarptautinės jūrų tyrinėjimo tarnybos (ICES) metinę konferenciją.

14. Rengiama galimybių studija, skirta tvaraus žuvininkystės sektoriaus ekspertinei sprendimų paramos sistemai sukurti. Šio skaitmeninio sprendimo paskirtis – žuvininkystės sektoriaus ekonominiam, socialiniam ir aplinkos tvarumui vertinti, socioekonominei analizei ir prognozėms atlikti bei žuvininkystės politikos gairėms pagrįsti. Už galimybių studijos įgyvendinimą ir skaitmeninio sprendimo parengimą yra atsakingas ŽŪDC.

15. Sukurti skaitmeniniai sprendimai ungurių išteklių valdymo plano statistiniams duomenims kaupti, sisteminti analizuoti ir informacijos sklaidai atlikti panaudojant Lietuvos nacionalinės žuvininkystės duomenų rinkimo programos portale https://zudc.lt/drp/ įdiegtus skaitmenizavimo sprendimus. Už šios priemonės įgyvendinimą yra atsakingas ŽŪDC.

16. Ministerija, paskyrusi nacionalinį korespondentą (toliau – Koordinatorius), apie tai informuoja Europos Komisiją, pateikdama darbuotojo kontaktus.

17. Koordinatorius atsakingas už Programos ir žvejybos ir akvakultūros sektoriaus metinių darbo planų rengimo koordinavimą, metinių ataskaitų pateikimą, Programos įgyvendinimo mokslinių ir techninių aspektų koordinavimą, ryšių palaikymą, finansinių srautų stebėjimą ir administravimą bei duomenų mainus su Europos Komisija.

18. Be 17 punkte išvardytų funkcijų, Koordinatorius koordinuoja ekspertų dalyvavimą Europos Komisijos rengiamuose ekspertų grupių posėdžiuose ir dalyvavimą Reglamento (EB) Nr. 2017/1004 9 straipsnyje nurodytų regioninio koordinavimo grupių veikloje. Lietuva bendradarbiauja ir koordinuoja savo veiksmus su kitomis valstybėmis narėmis trijose regioninėse darbo grupėse: Baltijos jūros regiono ir Šiaurės Atlanto, Šiaurės jūros bei rytų Arkties vandenyno regioninėje koordinavimo darbo grupėje (RCG Baltic and RCG North Atlantic and North Sea & Eastern Arctic); Žvejybos tolimuosiuose rajonuose regioninėje koordinavimo darbo grupėje (RCM Long Distance Fishery); Ekonominių klausimų planavimo regioninėje koordinavimo darbo grupėje RCG ECON (RCG ECON planning Group on Economic Issues).

19. Darbo grupių atstovai paskiriami vadovaujantis Lietuvos Respublikos žemės ūkio ministro 2019 m. sausio 25 d. įsakymu Nr. 3D-37 „Dėl Tarptautinės jūrų tyrinėjimo tarybos (ICES) atstovų darbo grupėse sąrašo patvirtinimo“.

20. Ministerija užtikrina, kad Koordinatorius turėtų pakankamus įgaliojimus atstovauti Lietuvai Reglamento (EB) Nr. 2017/1004 9 straipsnyje nurodytose regioninio koordinavimo grupėse.

21. Vykdytojai atsakingi už jiems priskirtų Programos dalių įgyvendinimą ir pirminių duomenų rinkimą ir tvarkymą bei surinktų pirminių duomenų ir iš jų gautų išsamių bei suvestinių duomenų, perduodamų Koordinatoriui, kokybę ir išsamumą.

22. Vykdytojai privalo nustatyti kontrolės procedūras pirminių duomenų patikrai atlikti.

23. Ministerijai paprašius, vykdytojai raštu per prašyme nustatytą terminą pateikia tarpines ataskaitas apie Programos dalies vykdymo eigą ir rezultatus.

24. Vykdytojai kiekvienais metais iki gegužės 15 d. pateikia Ministerijai metinę veiklos ataskaitą (ANNUAL REPORT) su reikalingais duomenimis už praėjusius metus.

25. Vykdytojai kiekvienais metais iki spalio 1 d. (jei yra poreikis) pateikia Ministerijai žvejybos ir akvakultūros sektoriaus metinį darbo plano (WORK PLAN) patikslinimą ateinantiems metams.

26. Vykdytojai dėl informacijos ir duomenų pasikeitimo turi būti pasirašę bendradarbiavimo sutartį.

27. Programoje numatytoms funkcijoms vykdyti naudojamos Europos jūrų reikalų ir žuvininkystės fondo bei Europos jūrų reikalų, žvejybos ir akvakultūros fondo ir bendrojo finansavimo lėšos.

 \_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos žemės ūkio ministro

2025 m. vasario 10 d. įsakymu Nr. 3D-55

**LIETUVOS NACIONALINĖS ŽUVININKYSTĖS 2025–2027 METŲ DUOMENŲ RINKIMO PROGRAMOS ĮGYVENDINIMO 2025 METŲ IŠLAIDŲ SĄMATA**

|  |  |  |
| --- | --- | --- |
| **Programos dalyviai** | **Atliekami darbai** | **Numatomas finansavimas iš Europos jūrų reikalų, žvejybos ir akvakultūros fondo 2025 m., Eur** |
| Lietuvos Respublikos žemės ūkio ministerija | Programos koordinavimas | 158 000 |
| Žuvininkystės tarnyba prie Lietuvos Respublikos žemės ūkio ministerijos | Programos vykdymas | 190 000 |
| Klaipėdos universitetas | Programos vykdymas | 508 000 |
| VĮ Žemės ūkio duomenų centras | Programos vykdymas  | 242 000 |
| **Iš viso** |  **1098 000** |

 \_\_\_\_\_\_\_\_\_\_\_\_\_\_\_\_\_\_\_\_